BIRŠTONO SAVIVALDYBĖS
JAUNIMO REIKALŲ TARYBOS
POSĖDŽIO PROTOKOLAS

2021 m. kovo 4 d. 


Posėdžio pradžia – 13.00 val., pabaiga – 13.30 val.
Posėdžio pirmininkė – Dovilė Adamonytė.
Posėdžio sekretorius – Deivis Slavinskas, Jaunimo reikalų koordinatorius.
Susitikimo metodas – „Zoom“ vaizdo konferencijų platforma.
Dalyvavusių Tarybos narių sąrašas patvirtinamas elektroniniu būdu: Dovilė Adamonytė, Gabrielė Kamarauskaitė, Kristina Šalčiūtė, Helmanas Lik, Deivis Slavinskas

DARBOTVARKĖ
1. Įvadas ir situacijos apžvalga apie ruošiamų teisės aktų projektus, įskaitant Jaunimo reikalų tarybos sudėties pasikeitimą. Pranešėjai – Dovilė Adamonytė ir Deivis Slavinskas
2. Sprendimo projekto apie Jaunimo reikalų tarybos nuostatų 10 punkto (JRT sudėtis ir narių kadencijos) pristatymas ir balsavimas. Pranešėjas – Deivis Slavinskas
3. Sprendimo projekto apie Savivaldybės jaunimo reikalų tarybos nuostatų 16.3. papunkčio (neaktyvaus nario pašalinimo procedūra) pristatymas ir balsavimas. Pranešėjas – Deivis Slavinskas
4. Sprendimo projekto apie Savivaldybės jaunimo reikalų tarybos nuostatų 18 punkto (neteisinga nuoroda) pristatymas. Pranešėjas – Deivis Slavinskas
5. Sprendimo projekto apie Savivaldybės jaunimo reikalų tarybos nuostatų 14.1. papunkčio (14.1. Jaunimo reikalų taryba kartu su Savivaldybės administracijos atstovu organizuoja Jaunimo reikalų tarybos Jaunimo atstovų rinkimus pagal nustatytą Jaunimo reikalų tarybos jaunimo atstovų rinkimų tvarkos aprašą.) panaikinimo priežastis ir diskusija. Pranešėjas – Deivis Slavinskas
6. Sprendimo projekto apie Jaunimo atstovų į Birštono savivaldybės jaunimo reikalų tarybą rinkimų organizavimo tvarkos aprašo (toliau – SJRT rinkimų aprašas) 5 punkto (asmuo atsakingas už rinkimų organizavimą) pristatymas ir balsavimas. Pranešėjas – Deivis Slavinskas
7. Sprendimo projekto apie Savivaldybės jaunimo reikalų tarybos rinkimų aprašo 6 punkto (laikotarpio iki rinkimų organizavimo prailginimas – nukėlimas) pristatymas ir balsavimas. Pranešėjas – Deivis Slavinskas
8. Sprendimo projekto apie Savivaldybės jaunimo reikalų tarybos rinkimų aprašo 301 punkto (rinkimų organizavimas nuotoliniu būdu) pristatymas ir balsavimas. Pranešėjas – Deivis Slavinskas
9. Kiti klausimai

Jaunimo reikalų tarybos pirmininkė Dovilė Adamonytė informavo, kad posėdyje dalyvauja 4 iš 8 Tarybos narių, kvorumas yra, todėl būtų galima posėdį pradėti.
Tarybos nariai bendru sutarimu pasiūlė pradėti posėdį.

1. SVARSTYTA. Įvadas ir situacijos apžvalga apie ruošiamų teisės aktų projektus, įskaitant Savivaldybės jaunimo reikalų tarybos sudėties pasikeitimą.
Tarybos pirmininkė Dovilė Adamonytė trumpai pristatė esamą situaciją – atsistatydinus 2 Savivaldybės jaunimo reikalų tarybos (toliau – SJRT) jaunimo dalies nariams, reikia pateikti Savivaldybės tarybai patvirtinti sprendimo projektą dėl naujos SJRT sudėties ir tuo pačiu kitus sprendimo projektus dėl SJRT nuostatų bei rinkimų tvarkos aprašo papildymų.
Dovilė Adamonytė pranešė, kad galutinius sprendimų projektų redakciją pristatys Birštono savivaldybės administracijos Jaunimo reikalų koordinatorius Deivis Slavinskas, o SJRT balsuos, ar juos patvirtinti. 
Deivis Slavinskas trumpai pristatė sprendimo projektą dėl Birštono savivaldybės tarybos 2019 m. rugpjūčio 30 d. sprendimo Nr. TS-147 „Dėl Birštono savivaldybės jaunimo reikalų tarybos sudarymo“ pakeitimo, kuriame patvirtinama nauja SJRT sudėtis.
Tarybos nariai klausimų ir pastabų šiam parengtam sprendimo projektui neturėjo ir posėdžio pirmininkė pakvietė balsuoti dėl pritarimo pateiktam sprendimo projektui. 
Balsavo: „už“ – 4, „prieš“ – 0, „susilaikė“ – 0.
NUTARTA:
1. Pritarti parengtam sprendimo projektui dėl Birštono savivaldybės tarybos 2019 m. rugpjūčio 30 d. sprendimo Nr. TS-147 „Dėl Birštono savivaldybės jaunimo reikalų tarybos sudarymo“ pakeitimo.
2. Teikti tvirtinti parengtą sprendimo projektą Savivaldybės tarybai.
2. SVARSTYTA. Sprendimo projekto apie SJRT nuostatų 10 punkto (JRT sudėtis ir narių kadencijos) pristatymas ir balsavimas.
Deivis Slavinskas pristatė SJRT nuostatų 10 punktą ir naująją jo redakciją:
	„10. Savivaldybės jaunimo reikalų taryba sudaryta iš 8 narių: 4 deleguojami Savivaldybės tarybos ir Birštono savivaldybės administracijos darbuotojų ar jai pavaldžių įstaigų, o 4 Savivaldybės jaunimo atstovus į Jaunimo reikalų tarybą deleguoja Savivaldybėje veikianti Savivaldybės jaunimo organizacijų taryba.
	10.1 4 nariai yra deleguojami iš Savivaldybės tarybos ir Birštono savivaldybės administracijos darbuotojų ar jai pavaldžių įstaigų Savivaldybės tarybos kadencijos laikotarpiui;
	10.2. 4 Savivaldybės jaunimo atstovus į Jaunimo reikalų tarybą deleguoja Savivaldybėje veikianti Savivaldybės jaunimo organizacijų taryba 2 metams.“
Deivis Slavinskas priminė, kad SJRT buvo nusprendusi keisti 10 punktą, kad jis būtų detalesnis ir leistų išvengti klaidingų interpretacijų ir pabrėžtų veiklos tvarką.
Tarybos nariai klausimų ir pastabų šiam parengtam sprendimo projekto punkto pakoregavimui neturėjo ir posėdžio pirmininkė pakvietė balsuoti dėl pritarimo jam. 
Balsavo: „už“ – 4, „prieš“ – 0, „susilaikė“ – 0.
NUTARTA. Teikti Savivaldybės tarybai tvirtinti SJRT nuostatų 10 punkto naują redakciją.
3. SVARSTYTA. Sprendimo projekto apie SJRT nuostatų 16.3. papunkčio (neaktyvaus nario pašalinimo procedūra) pristatymas ir balsavimas.
Deivis Slavinskas pristatė SJRT nuostatų 16.3. papunktį ir naująją jo redakciją:
„16.3. jis pašalinamas vadovaujantis Jaunimo reikalų tarybos numatytomis procedūromis dėl neaktyvių narių pašalinimo iš Jaunimo reikalų tarybos (dėl posėdžių nelankymo ir kt.). Jaunimo reikalų tarybos siūlymu dėl nedalyvavimo posėdžiuose, jeigu praleidžia iš eilės tris Jaunimo reikalų tarybos posėdžius be pateisinamos priežasties.“.
Deivis Slavinskas priminė, kad SJRT buvo nusprendusi keisti 16.3. papunktį, kad apsibrėžti SJRT nario pašalinimo procedūros sąlygas. Tai leistų išvengti žalos Jaunimo reikalų tarybos veiklai dėl neaktyvių narių piktybinio nedalyvavimo ir jų šalinimo procedūros aprašo nebuvimo.
Tarybos nariai klausimų ir pastabų šiam parengtam sprendimo projekto papukčio pakoregavimui neturėjo ir posėdžio pirmininkė pakvietė balsuoti dėl pritarimo jam. 
Balsavo: „už“ – 4, „prieš“ – 0, „susilaikė“ – 0.
NUTARTA. Teikti Savivaldybės tarybai tvirtinti SJRT nuostatų 16.3. papunkčio naują redakciją.
4. SVARSTYTA. Sprendimo projekto apie SJRT nuostatų 18 punkto (neteisinga nuoroda) pristatymas ir balsavimas.
Deivis Slavinskas supažindino SJRT narius su Savivaldybės teisininkės rekomendacija ištaisyti SJRT nuostatų 18 punkte klaidingą nuorodą:
„18. Nepasibaigus Jaunimo reikalų tarybos kadencijai, jos sudėtis atnaujinama tik Nuostatų 15 16 punkte numatytais atvejais, nutrūkus Jaunimo reikalų tarybos nario(-ių) įgaliojimams. Už Jaunimo reikalų tarybos sudėties atnaujinimą (kreipimąsi į atitinkamą Savivaldybės instituciją, Administraciją ar Savivaldybės jaunimo organizacijų tarybą dėl naujo (-ų) nario (-ių) delegavimo ir, esant poreikiui, jaunimo atstovų rinkimų organizavimą) atsakingas Savivaldybės jaunimo reikalų koordinatorius.“.
Tarybos nariai klausimų ir pastabų šiam parengtam sprendimo projekto punkto pakoregavimui neturėjo ir posėdžio pirmininkė pakvietė balsuoti dėl pritarimo jam. 
Balsavo: „už“ – 4, „prieš“ – 0, „susilaikė“ – 0.
NUTARTA. Teikti Savivaldybės tarybai tvirtinti SJRT nuostatų 18 punkto naują redakciją.
5. SVARSTYTA. Sprendimo projekto apie SJRT nuostatų 14.1. papunkčio (14.1. Jaunimo reikalų taryba kartu su Savivaldybės administracijos atstovu organizuoja Jaunimo reikalų tarybos Jaunimo atstovų rinkimus pagal nustatytą Jaunimo reikalų tarybos jaunimo atstovų rinkimų tvarkos aprašą.) panaikinimo priežastis ir diskusija.
Deivis Slavinskas pristatė Savivaldybės teisininkės argumentą, kodėl negalima pakeisti 14.1. papunkčio, kad atsispindėtų SJRT įsitraukimas į rinkimų organizavimą – kad išlaikyti bešališkumą prie demokratinių rinkimų SJRT prisidėti negali.
NUTARTA. Pritarti išsakytoms pastabos ir nekoreguoti SJRT nuostatų 14.1. papunkčio.
6. SVARSTYTA. Sprendimo projekto apie Jaunimo atstovų į Birštono savivaldybės jaunimo reikalų tarybą rinkimų organizavimo tvarkos aprašo (toliau – SJRT rinkimų aprašas) 5 punkto (asmuo atsakingas už rinkimų organizavimą) pristatymas ir balsavimas.
Deivis Slavinskas supažindino SJRT narius su siūlomu 5 punkto papildymu:
„5. Už jaunimo atstovų rinkimų organizavimą atsakingas Savivaldybės jaunimo reikalų koordinatorius (toliau – JRK).  Tokiam specialistui nesant, šią funkciją atlieka Savivaldybės administracijos direktoriaus paskirtas Administracijos darbuotojas.“.
Deivis Slavinskas pristatė argumentą, kad reikia 5 punktą papildyti galimybe rinkimų organizavimą paskirti Savivaldybės administracijos direktoriaus paskirtam specialistui, jei nėra Jaunimo reikalų koordinatoriaus. Tai leistų užtikrinti Jaunimo reikalų tarybos veiklos tęstinumą.
Tarybos nariai klausimų ir pastabų šiam parengtam sprendimo projekto punkto pakoregavimui neturėjo ir posėdžio pirmininkė pakvietė balsuoti dėl pritarimo jam. 
Balsavo: „už“ – 4, „prieš“ – 0, „susilaikė“ – 0.
NUTARTA. Teikti Savivaldybės tarybai tvirtinti SJRT rinkimų aprašo 5 punkto naują redakciją.
7. SVARSTYTA. Sprendimo projekto apie SJRT rinkimų aprašo 6 punkto (laikotarpio iki rinkimų organizavimo prailginimas – nukėlimas) pristatymas ir balsavimas.
Deivis Slavinskas pristatė SJRT rinkimų aprašo 6 punktą ir naująją jo redakciją:
„6.  Jaunimo atstovų rinkimai organizuojami ne vėliau kaip praėjus mėnesiui 60 (šešiasdešimčiai) dienų nuo paskutinės BSJRT kadencijos dienos. Jaunimo atstovų rinkimų datą skelbia JRK.“.
Deivis Slavinskas priminė, kad SJRT buvo nusprendusi perkelti rinkimų datą į jaunimui patogesnį laiką ir kad tam pasiekti reikia įvesti pakeitimus SJRT rinkimų apraše.
Tarybos nariai klausimų ir pastabų šiam parengtam sprendimo projekto punkto pakoregavimui neturėjo ir posėdžio pirmininkė pakvietė balsuoti dėl pritarimo jam. 
Balsavo: „už“ – 4, „prieš“ – 0, „susilaikė“ – 0.
NUTARTA. Teikti Savivaldybės tarybai tvirtinti SJRT rinkimų aprašo 6 punkto naują redakciją.
8. SVARSTYTA. Sprendimo projekto apie SJRT rinkimų aprašo 301 punkto (rinkimų organizavimas nuotoliniu būdu) pristatymas ir balsavimas.
Deivis Slavinskas pristatė SJRT rinkimų aprašo naują 301 punktą:
„301. Savivaldybės jaunimo reikalų tarybos rinkimai gali vykti ir nuotoliniu būdu realiuoju laiku elektroninių ryšių priemonėmis (toliau – nuotolinis būdas). Nuotoliniu būdu vyksiančiame Savivaldybės JRT susirinkime svarstytini sprendimų projektai rengiami ir posėdis vyksta laikantis visų šiame apraše nustatytų reikalavimų ir užtikrinant nario teises, tapatybės ir balsavimo rezultatų nustatymą.“.
Deivis Slavinskas priminė, kad SJRT buvo nusprendusi rinkimų aprašą papildyti galimybe rinkimus organizuoti ir nuotoliniu būdu. 
Tarybos nariai klausimų ir pastabų šiam parengtam sprendimo projekto punkto įtraukimui neturėjo ir posėdžio pirmininkė pakvietė balsuoti dėl pritarimo jam. 
Balsavo: „už“ – 4, „prieš“ – 0, „susilaikė“ – 0.
NUTARTA. Teikti Savivaldybės tarybai tvirtinti SJRT rinkimų aprašo 301 punktą.
9. SVARSTYTA. Kiti klausimai.
Dovilė Adamonytė paklausė, ar yra kokių pakeitimų ar papildymų, kuriuos SJRT nariai norėtų įtraukti į sprendimų projektus. 
Tarybos nariai daugiau siūlymų ir pastabų neturėjo. Buvo išsakyta nuomonė, kad SJRT veiklos eigoje iškilus naujoms aplinkybėms, bus galima paruošti ir teikti Savivaldybės tarybai atitinkamus pakeitimai.
Dovilė Adamonytė padėkojo visiems už dalyvavimą pasėdyje.

